информацията за включване в извадката, предоставена от известния китайски производител износител на етапа на започването на преразглеждането с оглед изтичане на срока на действие на мерките, както и базата данни Comext на Евростат и базата данни за китайския износ.
 2.4. Сравнение и корекции
 (47)
 Сравнението между нормалната стойност и експортната цена беше направено на базата на цената франко завода. С цел да се гарантира обективно сравнение между нормалната стойност и експортната цена бяха направени съответните корекции за разликите, които влияят върху цените и тяхното сравнение, в съответствие с член 2, параграф 10 от основния регламент. Когато беше необходимо, бяха внесени корекции за разликите в транспортните разходи, застрахователните разходи и други свързани с транспорта разходи въз основа на информация от искането за преразглеждане с оглед на изтичане на срока на действие на мерките.
 2.5. Дъмпингов марж
 (48)
 В съответствие с член 2, параграф 11 от основния регламент дъмпинговият марж беше установен въз основа на сравнение между среднопретеглената нормална стойност и среднопретеглената експортна цена. Средната цена, публикувана в базата данни Comext на Евростат, сверена с информацията, получена от наличния формуляр за включване в извадката, в сравнение с нормалната стойност показва наличие на дъмпинг.
 (49)
 Предвид горепосоченото и липсата на всякаква друга надеждна информация за КНР бяха направени изчисления въз основа на сравнение на среднопретеглени стойности и беше установено, че дъмпинговият марж за цялата държава, изразен в процент от цената CIF на границата на ЕС преди обмитяване, е 49 %.
 2.6. Заключение по отношение на дъмпинга
 (50)
 При разследването беше установено, че през РПП е осъществяван дъмпинг. Това заключение беше основано: i) от една страна, на експортните цени, както са установени от базата данни Comext на Евростат, както и от информация, събрана чрез формуляра за включване в извадката, както е обяснено в съображение 46 по-горе; и ii) от друга страна, на нормалната стойност, определена въз основа на цените на промишлеността на Съюза в съответствие с разпоредбите в член 2, параграф 7, буква а) от основния регламент по причините, обяснени в съображения от 35 до 41 по-горе.
 3. Доказателства за вероятност от продължаване на дъмпинга
 (51)
 След установяването на дъмпинг по време на РПП беше разгледана вероятността от продължаване на дъмпинга. При липсата на съдействие от страна на китайските производители износители разследването разчиташе на наличните факти в съответствие с член 18 от основния регламент. Като се има предвид липсата на публично достъпна информация, Комисията използва други източници на информация, като например базата данни Comext на Евростат и базите данни по член 14, параграф 6 от основния регламент, наличните формуляри за включване в извадката, подадени от главните китайски производители износители, които предоставят информация за китайските експортни продажби за всички държави, включително Съюза, искането за преразглеждане и базата данни за китайския износ.
 (52)
 С оглед на изложеното в съображения 48 и 49 по-горе Комисията продължи анализа, като разгледа дали съществува вероятност от продължаване на дъмпинга, ако срокът на действие на мерките изтече. При този анализ бяха взети предвид следните елементи: i) производственият капацитет и свободният капацитет в Китай; ii) поведението на китайските износители на други пазари;